b'\n_START_ARTICLE_\nLega Nazionale\n_START_PARAGRAPH_\nLega Nazionale je bila italijanska nacionalisti\xc4\x8dna \xc5\xa1olska organizacija v Avstro-Ogrski, ustanovljena 26. oktobra 1890. Bila je naslednica dru\xc5\xa1tva Pro patria, ki je bilo 10. julija 1890 razpu\xc5\xa1\xc4\x8deno zaradi iredentizma._NEWLINE_Statut organizacije je dolo\xc4\x8dal da z denarno podporo, pridobivanjem u\xc4\x8diteljev, u\xc4\x8dil, s konferencami in tiski ustanavlja \xc5\xa1ole, ter v posebnih primerih tudi vrtce. Organizacija ni bila narodnoobrambna, ampak je v narodnostno me\xc5\xa1anih okoljih (Istra, Gori\xc5\xa1ka, Trst) in ob etni\xc4\x8dni meji delovala eskpanzionisti\xc4\x8dno. Po 20 letih delovanja je \xc5\xa1tela 40 000 \xc4\x8dlanov v 177 podru\xc5\xbenicah, ustanovila je 74 vrtcev in \xc5\xa1ol, 136 vrtcem in \xc5\xa1olam pa je pomagala. Nekaj tak\xc5\xa1nih ustanov je bilo tudi na slovenskem in hrva\xc5\xa1kem etni\xc4\x8dnem ozemlju._NEWLINE_Lega Nazionale je bila zelo aktivna v slovenskih predmestjih in okolici Trsta, tako je imela \xc5\xa1olo pri Sv. Kolombanu v, vrtec in \xc5\xa1olo Kri\xc5\xbeu, dnevno zaveti\xc5\xa1\xc4\x8de za otroke pri Sv. Ivanu v Trstu, pozneje tudi na Op\xc4\x8dinah in v \xc5\xa0kednju. Svoje \xc5\xa1ole in vrtce je imela tudi na Gori\xc5\xa1kem in okolici Gorice, kjer je v Devinu imela vrtec in \xc5\xa1olo, ter \xc5\xa1olo v Neblem in Podgori, vrtec pa v Lo\xc4\x8dniku. Najbolj dejavna je bila v Istri, kjer je imela \xc5\xa1olo v Ku\xc4\x87ibregu, \xc5\xa0marjah nad Koprom, ter v Krkav\xc4\x8dah vrtec in \xc5\xa1olo. Nekatere njene \xc5\xa1ole so zaradi pomanjkanja zanimanja propadle ali spremenile lastnika ( Neblo, Sv. Kolomban)._NEWLINE_Slovenci so nasproti njenim \xc5\xa1olam ustanavljali podru\xc5\xbenice in \xc5\xa1ole Dru\xc5\xbebe sv. Cirila in Metoda. Vodstvo Lege Nazionale je \xc5\xa1irjenje \xc5\xa1ol na slovenskem etni\xc4\x8dnem ozemlju, upravi\xc4\x8devalo z dejstvom, da so postavljene v najbolj ogro\xc5\xbeenih to\xc4\x8dkah poslovanjenja. Lega Nazionale je delovala do 16. maja 1915, ko so jo avstro-ogrske oblasti razpustile in prepovedale._NEWLINE_Leta 1946 je spet za\xc4\x8dela delovati in je aktivna \xc5\xa1e danes. Povezana je z ezulskimi organizacijami in skupaj se z njimi se zavezama za lastno interpretacijo zgodovino Jadrana (napihovanje vpra\xc5\xa1anja fojb itd.). Nasprotuje tudi ve\xc4\x8djim pravicam slovenske maj\xc5\xa1ine v Italiji in ovira njeno delovanje.'